રમેશભાઈ કડવાભાઈ વાડોદરીયા હાઈ બ્લડપ્રેશરનો ભોગ બન્યા હતા. દરમિયાન અચાનક તેમની તબિયત લથડતાં સારવાર માટે ખાનગી હોસ્પિટલમાં ખસેડાયા હતા. જયાં તેમને હેમરેજ હોવાનું નિદાન થયું હતુ. ત્રણ-ત્રણ દિવસની સઘન સારવાર કારગત ન નિવડતાં ડોકટરોએ તેમને બ્રેઈનડેડ જાહેર કર્યા હતા. જેને લઈને ઓર્ગન ડોનેશન માટે કાર્યરત સમાજ સેવકો સહિત ડોક્ટરોએ પરિવારજનોને અંગદાનની સલાહ આપી હતી. આવા કપરા સમયમાં પણ રમેશભાઈના બે પુત્રો સહિતના પરિવાર અને સગા-સ્નેહીઓએ અંગદાન કરવાનો ઉત્તમ કહી શકાય તેવો નિર્ણય કર્યો હતો.